Kupu sing metu saka enthung aneng wit kenanga mau klebu kupu sing gedhe lan endah wernane. Anggone mabur ngubengi taman kaputren mau pancen ana sing dituju, yaiku nggoleki kupu sing pada karo dheweke. ”He kupu wedok mreneya, ayo dolan karo aku!” aloke kupu lanang karo mabur nyedhaki kupu wedok sing padha jinise. Krungu pangundange kupu lanang sing padha jinise mau kupu wedok seneng banget atine. ”Iya kupu lanang, aku sakesuk ya mabur mubeng-mubeng nggoleki kowe kok kakang,” wangsule kupu wedok karo nyedhaki kupu lanang.